पुलिस की माने तो एक बच्ची ‘नव्या’ को कोकर की शैलेजा तिर्की को बेचा गया था. अब शैलेजा तिर्की और ‘नव्या’ की असली मां (बॉयोलॉजिकल मदर) दोनों धरने पर बैठी हैं और नव्या अनाथालय में है. शैलेजा अपने कलेजे के टुकड़े को पाने के लिए गुहार लगा रही है. शैलेजा का कहना है कि नव्या मेरे बिना नहीं रह सकती. उनका कहना है कि मां के रहते नव्या अनाथ कैसे हो सकती है ? वो अनाथालय में क्यों है ? जन्म देनेवाली मां ने सौदा किया, तो इसमें मासूम की क्या गलती है़.